recursal/SuperWikiNEXT-32B huggingface dataset:
**אריסטידס** (יוונית: Αριστείδης; ‏530 - 468 לפנה"ס) מדינאי אתונאי, כינויו היה "הצודק". אפלטון קרא לו "האיש היחיד באתונה ששווה להעריצו".

חייו
----

אריסטידס היה בנו של ליסימאכוס, וחלק ממשפחה אמידה. על שחרותו ידוע רק שהיה תלמידו של המדינאי קליסתנס והיה חלק מן הסיעה האריסטוקרטית באתונה העתיקה. הוא הגיע לתודעה הציבורית לראשונה כסטרטגוס, כאשר פיקד על שבטו האנטיוכי בקרב מראתון, וזכה בכבוד רב בעקבות המלחמה, כבוד שבא לידי ביטוי במינויו לארכון ב-488 לפני הספירה. פעילותו השמרנית כוונה לשמירה על כוחה היבשתי של אתונה, והוא היה אחד המתנגדים הבכירים למדיניותו הימית של תמיסטוקלס.

אוסטרקון עם שמו של אריסטידס
הקונפליקט בין שני המנהיגים תם בעקבות האוסטרקיזם של אריסטידס, שהתרחש מתישהו בין השנים 485–482 לפנה"ס. מסופר שמצביע אנאלפביתי, שכלל לא הכירו, ניגש אליו, ונתן לו את האוסטרקון בהצבעה, וביקש ממנו לכתוב עליו את שמו של אריסטידס. האחרון שאל אותו אם אריסטידס גרם לו עוול, והוא השיב בשלילה ואמר "אינני מכירו אפילו, אבל פשוט נמאס לי לשמוע את כולם אומרים 'הצודק' בכל מקום". אחרי ששמע זאת אריסטידס רשם את שמו על החרס. בעקבות ההצבעה, הוא הוגלה לתקופה של חמש שנים. גלותו הסתיימה לפני המועד, בשנת 480 לפנה"ס, בזכות פסק דין שקרא לו לחזור מהגלות על מנת לסייע לאתונה להגן על עצמה מפני הפלישה הפרסית, וכשחזר נבחר להיות סטרטגוס. במהלך קרב סלמיס הוא תמך בתמיסטוקלס, וזכה בניצחון אחרי שהנחית את חיל הרגלים האתונאי על האי פסיטאליה והשמיד עמו את חיל המצב הפרסי ששהה שם.

ב-479 לפנה"ס הוא נבחר מחדש לסטרטגוס, וקיבל לידיו סמכויות מיוחדות כמפקד הצבא האתונאי בקרב פלטאיה. נאמר גם שהוא דיכא קשר שניסו לרקום אוליגרכים לא מרוצים בצבא. הוא זכה בתמיכת בעלי בריתו מאיוניה, לאחר שהתמרד מול האדמירל הספרטני פאוסאניאס, הם נתנו לו את השליטה על הצבא ונתנו לו לפעול באופן חשאי לתיקון המיסים של הקונפדרציה החדשה, הליגה האטית-דלית. הערכתו הייתה מקובלת ונחשבה הוגנת, והיא היוותה בסיס בהמשך להטלת מיסוי למען המשך פעולתה של הליגה.

הוא המשיך לכהן במשרות חשובות באתונה. נראה שיחסיו המחודשים והנוחים עם תמיסטוקלס נמשכו והוא עזר לו לשכנע את ספרטה להמשיך בבניית החומות לאתונה. מספר גורמים טוענים שאריסטידס נפטר באתונה, מקורות אחרים טוענים שהוא נפטר במהלך מסע בים השחור. נפוס הכריז על תאריך מותו, 468 לפני הספירה. הוא זכה לראות בחייו את האוסטרקיזם של תמיסטוקלס, אך נפטר לפני עלייתו של פריקלס. נכסיו כנראה ניזוקו קשות בעקבות הפלישות הפרסיות, והוא לא השאיר מספיק כסף לממן את קבורתו. וידוע שצאצאיו קיבלו קיצבה מהמדינה אפילו במאה הרביעית לפנה"ס.

קישורים חיצוניים
----------------

ויקישיתוף מדיה וקבצים בנושא **אריסטידס** בוויקישיתוף
* פלוטרך, **תולדות גדולי יון ורומא**, תרגם י"ל ברוך, תרצ"ב, במאגר הספרים הסרוקים של הספרייה הלאומית
* אריסטידס, באתר אנציקלופדיה בריטניקה (באנגלית)
* מידע על אריסטידס בקטלוג "מרחב" של הספרייה הלאומית
* אריסטידס, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118650106
* ISNI: 0000 0000 7976 2980
* LCCN: nr90005838
* NKC: mzk2007411502
* NLP: A22584195
* SELIBR: 258851
* SUDOC: 083474390
* VIAF: 61392255
* WorldCat (עם VIAF): 61392255

 |
**סומלילנד הבריטית** (באנגלית: **British Somaliland**) הייתה פרוטקטורט בחסות האימפריה הבריטית בחלקה הצפוני של סומליה של ימינו (סומלילנד). הפרוטקטורט הוקם ב-1888, וב-1960 קיבל השטח עצמאות, ואוחד עם סומליה האיטלקית, ליצירת מדינת סומליה. המדינה הבלתי מוכרת "סומלילנד" הדורשת כיום עצמאות מסומליה, נמצאת על שטחה של סומלילנד הבריטית ההיסטורית.

היסטוריה
--------

החל מ-1840 החלו הבריטים בקשרי מסחר עם אזור סומליה, בשטחי צפון סומליה, וזאת באמצעות חברת הודו המזרחית. המרוץ לאפריקה הביא למעורבות של המעצמות באזור. בתחילת שנות ה-80 של המאה ה-19 השתלטה צרפת על שטח בצפון סומליה שהפך לאחר מכן למושבה בשם סומלילנד הצרפתית. ב-1888 חתמה בריטניה על הסכם עם צרפת שתיחם את שטחי המושבות של שתי המעצמות, והקימה פרוטקטורט בשם "סומלילנד הבריטית". בסוף המאה ה-19 הייתה סומליה מחולקת למעשה לשטח סומלילנד הבריטית, לשטח סומלילנד הצרפתית, ולשטח סומלילנד האיטלקית שהפך לחלק ממזרח אפריקה האיטלקית שכללה את שטחי סומלילנד האיטלקית, אתיופיה ואריתריאה. בתחילה הייתה בירת המושבה ברברה, אך לאחר שנת 1941 הוחלפה בהרגייסה.

בין 1899 ל-1920 לחמו הבריטים, לצד האתיופים והאיטלקים ב"מולה המשוגע" מוחמד עבדאללה חסאן, שייסד מדינה איסלמית עצמאית בשטחי סומליה ואתיופיה.

בתקופת מלחמת העולם השנייה הכריזה איטליה הפשיסטית מלחמה על הבריטים. ב-5 באוגוסט 1940 פתחו האיטלקים במתקפה, בפיקודו של הגנרל גוליילמו נאסי שהובילה לכיבוש שטחי סומלילנד הבריטית ב-19 באוגוסט. ב-16 במרץ 1941 שבו הבריטים וכבשו את סומלילנד הבריטית, בפלישה ימית מעדן אל ברברה, שכונתה "מבצע מראית עין" (Operation appearance). המערכה במזרח אפריקה שהתחילה עם המתקפה על סומלילנד הבריטית, הוכרעה בנובמבר 1941 בכיבוש כל מושבות איטליה במזרח אפריקה על ידי הבריטים.

ב-1957 הוקמה בסומלילנד הבריטית מועצה מחוקקת ממונה, וב-1958 נערכו בחירות לחלק מחברי המועצה. ב-1960 נערכו בחירות לכל חברי המועצה, והגוף הנבחר החליט כי הוא דורש עצמאות. ב-26 ביוני 1960, קיבלה סומלילנד הבריטית את עצמאותה, וקראה לעצמה "סומלילנד". המדינה החדשה הכריזה מייד על איחודה עם שטחי סומלילנד האיטלקית שזכו לעצמאות. ב-1 ביולי 1960 הוקמה המדינה המאוחדת סומליה בראשותו של עדן עבדוללה עוסמאן דאר.

ב-1991 בעקבות התפרקותו של השלטון המרכזי בסומליה, הכריזה מדינת "סומלילנד" עצמאות. המדינה נמצאת בשטח בו נמצאה סומלילנד הבריטית לשעבר.

ראו גם
------

* היסטוריה של סומליה

קישורים חיצוניים
----------------

ויקישיתוף מדיה וקבצים בנושא **סומלילנד הבריטית** בוויקישיתוף
* סומלילנד הבריטית, באתר אנציקלופדיה בריטניקה (באנגלית)

הערות שוליים
------------

1. 1 2  רועי סמיוני, הן לא יהיו באו"ם: מקפריסין התורכית לסומלילנד, באתר ynet, 21 בספטמבר 2011
2. ↑  חיים מסינג, **אנציקלופדיה היסטורית של מדינות העולם**, הוצאת עמיחי, 1966, עמ' 704
3. ↑  בריגדיר פיטר יאנג, **מלחמת העולם 1939 - 1945**, הוצאת מערכות, 1969 עמ' 90
4. ↑  ד"ר ד. סואן, י. שמעוני וי.ש. בלוך, "אפריקה אחרי 1945", **תולדות המאה ה-20**, כרך שני, הוצאת יזרעאל, 1963, עמ' 301.
5. ↑  יובל אליצור, התיכנע סומליה לנאצר?, מעריב, 28 ביוני 1960

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552973705171
* GND: 4090132-4
* LCCN: n83057007
* SUDOC: 050665782
* VIAF: 155870596
* WorldCat: lccn-n83057007

 |
פירוש נוסף ערך זה עוסק ברודן מקומאי. אם התכוונתם לחייל ספרטני שניצל מקרב תרמופילאי, ראו אריסטודמוס מספרטה.
**אריסטודמוס** היה רודן העיר קומאי, שכונה "מלאקוס", היינו "רכרוכי" או "נשי". הגן בהצלחה על העיר מפני האטרוסקים.

ביוגרפיה
--------

נולד בשנת 550 לפנה"ס בערך, למשפחה חשובה מהעיר קימה, שהייתה מושבה יוונית באיטליה. מונה לסטרטגוס של העיר, ובשנת 524 לפנה"ס הביס כוח אטרוסקי שנשלח כנגד העיר. בשנת 508 לפנה"ס יצא השליט האטרוסקי לארס פורסנה מקלוזיום למלחמה על העיר אריקיה. לטענת טיטוס ליוויוס הוא עשה זאת כדי לכפר על כישלונו במסע הצבאי לרומא. אריסטודמוס פיקד על כוח מקימה שסייע לאנשי אריקיה. הקרב הסתיים בניצחון יווני מוחץ, וצבא קלוזיום הובס. 

בזכות שני ניצחונות אלו הצליח אריסטודמוס להפוך לטיראן של העיר. הוא הגלה בני אצולה שיכלו להוות סכנה למעמדו, והקיף את עצמו בצבא שכירים להגנה אישית. לאחר קרב רגילוס, הסכים לקבל לחצרו את המלך הרומאי הגולה לוקיוס טארקוויניוס סופרבוס שמת שם לבסוף. כמו כן ליוויוס מזכיר שאריסטודמוס החרים ספינות תבואה רומאיות בשנת 492 לפנה"ס. אולם בשנת 490 לפנה"ס תקפו האצילים הגולים בשיתוף פעולה עם הקמפנים את העיר והרגו את אריסטודמוס ובני משפחתו.

לקריאה נוספת
------------

* טיטוס ליוויוס. **תולדות רומא**. ספרים א, ב, כא, כב, ל. תרגמה מרומית: שרה דבורצקי. ירושלים, מוסד ביאליק, תשל"ב

הערות שוליים
------------

1. ↑  טיטוס ליוויוס, ספר ב', 21.
2. ↑  דיוניסיוס מהליקרנסוס, ספר ז', 418.

|  |  |
| --- | --- |
| בקרת זהויות עריכת הנתון בוויקינתונים | 
* GND: 124513131
* VIAF: 69863443
* WorldCat: viaf-69863443

 |
**אריסטובולוס הצעיר** (מת לאחר 44 לספירה) היה נסיך מבית הורדוס, בנו הצעיר ביותר של אריסטובולוס, בנם של המלך הורדוס ומרים החשמונאית, ושל ברניקי, בתם של שלומית אחות הורדוס וקוסטובר. היו לו שני אחים, אגריפס הראשון והורדוס (מלך כלקיס), ושתי אחיות, הרודיאס ומרים. הורדוס היה גדול מאגריפס בשנים, נראה שגם הרודיאס נולדה לפני אגריפס, וסביר שאריסטובולוס היה צעיר מהם.

אריסטובולוס ככל הנראה גדל והתחנך ברומא עם אחיו הבוגרים אגריפס הראשון והורדוס (מלך כלקיס), יחד עם קיסר רומא העתידי, קלאודיוס.
אריסטובולוס נשא לאשה את יוטפה (אנ'), בתם של המלך סמפסיקראמוס השני והמלכה יוטפה (אנ'), ששלטו באמסה בשנים 42-14.
ליוטפה ואריסטובולוס נולדה בת, שגם שמה יוטפה, שהייתה חירשת.

אריסטובולוס ואחיו אגריפס נעשו מקורבים אל פלאקוס, הפרוקונסול של סוריה. אולם אריסטובולוס היה עוין את אגריפס והאשים אותו בפני פלאקוס שקיבל שוחד מאזרחי דמשק תמורת תמיכתו אצל הפרוקונסול במאבקם נגד הצידונים על הגבולות. פלאקוס חקר את העניין וגירש את אגריפס מסביבתו.

בתקופת שלטונו של קליגולה (41-37 לספירה), ביקש הקיסר להקים פסל של עצמו בבית המקדש בירושלים. כאשר הגיע לטבריה הנציב החדש בסוריה, פובליוס פטרוניוס, הפעיל עליו אריסטובולוס, יחד עם אנשיו, לחץ שיכתוב לקיסר וישכנעו שלא לבצע את החלטתו להקים את הפסל בהיכל.

למרות מעמדו כנסיך לבית הורדוס ונישואיו לנסיכה גם היא, חי אריסטובולוס כאזרח פשוט עד יום מותו.

קישורים חיצוניים
----------------

* William Smith, **Dictionary of Greek and Roman biography and mythology**, Aristobulus (5), p.301

הערות שוליים
------------

1. ↑  יוסף בן מתתיהו, **קדמוניות היהודים**, ספר 20, פרק א, פסקה ב, סעיף 13: אריסטובולוס מכונה "הצעיר" במכתב של הקיסר קלאודיוס אל היהודים.
2. ↑  כך ניתן ללמוד מאזכורו במכתב של קלאודיוס אל היהודים, שנשלח לאחר מותו של אגריפס בשנת 44 לספירה.
3. ↑  יוסף בן מתתיהו, **קדמוניות היהודים**, ספר 18, פרק ה, פסקה ד, סעיף 133.
4. ↑  יוסף בן מתתיהו, **מלחמת היהודים**, ספר א, פרק כח, פסקה א, סעיף 552.
5. ↑  דניאל שוורץ, **אגריפס הראשון**, עמ' 47–48.
6. ↑  Schwartz, Seth. "Herodians after 70", *Josephus and Judaean Politics*, p. 149, Brill, 1990
7. ↑  William Smith, **Dictionary of Greek and Roman biography and mythology**, Aristobulus (5), p.301
8. 1 2  יוסף בן מתתיהו, **קדמוניות היהודים**, ספר 18, פרק ה, פסקה ד, סעיף 135.
9. ↑  יוסף בן מתתיהו, **קדמוניות היהודים**, ספר 18, פרק ו, פסקה ג, סעיפים 154-151.
10. ↑  יוסף בן מתתיהו, **קדמוניות היהודים**, ספר 18, פרק ח, פסקה ד, סעיפים 278-273.
11. ↑  יוסף בן מתתיהו, **מלחמת היהודים**, ספר ב, פרק יב, פסקה ו.
**קבוצת דלקו** (בצרפתית: **Delko**) היא קבוצת אופני כביש צרפתית, בדרג ה-UCI ProTeam, המשני לקבוצות אחרי דרג ה-UCI World Tour.

היסטוריה
--------

הקבוצה קמה בשנת 1974 בשם "VC La Pomme", שהמשיך ללוות אותה גם בשנים הבאות, אז הקבוצה הייתה חובבנית. משנת 2013 נכנסה "קבוצת דלקו" הצרפתית כאחד מהספונסרים הראשיים של הקבוצה ולפי כך שונה שם הקבוצה בהתאם. משנת 2020 נכנסה גם ניפו, חברה יפנית, שעד אז הייתה חלק מקבוצת "ניפו ויני–פאנטיני" שהתפרקה בתום עונת 2019, כספונסר הראשי של הקבוצה, ביחד עם "וואן פרובאנס" הצרפתית. מאותה שנה הקבוצה גם החלה לרכוב עד אופני "LOOK" והחליפה בכך את אופני "KTM", עליהם רכבה עד אז. אך ניפו הפסיקה לשמש כספונסר של הקבוצה לאחר עונה אחת בלבד, 2020, ובעונת 2021 עברה לקבוצת EF Pro Cycling, כשהקבוצה חזרה להיקרא "דלקו" בלבד.

אף על פי שהקבוצה לא הצליחה להשיג כרטיס חופשי לטור דה פראנס, בשנים האחרונות היא מוזמנת למונומנט פריז - רובה. כיום הקבוצה היא חלק מארבע קבוצות צרפתיות שנמצאות בדרג ה-UCI ProTeam, ביחד עם B&B Hotels - Vital Concept p/b KTM, ארקאה–סאמסיק, וטוטאל–דיירקט אנרז'י.

סגל הקבוצה
----------

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2021.

* צרפתצרפת פייר ברבייה
* צרפתצרפת קלמו ברתה
* צרפתצרפת קלמו קאריסיי
* צרפתצרפת לוקאס דה רוסי
* אריתריאהאריתריאה יאקוב דבסאי
* צרפתצרפת אלכסנדר דלטרה
* ספרדספרד חוסה מנואל דיאז
* איטליהאיטליה אלסנדרו פדלי
* ספרדספרד דליו פרננדס
* איטליהאיטליה מאורו פינטו
* אריתריאהאריתריאה ביניאם גירמאי
* פורטוגלפורטוגל חוסה גונזאלבש
* רומניהרומניה אדוארד-מיכאל גרוסו
* אתיופיהאתיופיה מולו היילהמייקל
* יפןיפן מאסהירו אישיגאמי
* נורווגיהנורווגיה אוגוסט ינסן
* צרפתצרפת ג'סטין ג'ולס
* איטליהאיטליה ריקרדו מינאלי
* יפןיפן הידטו נאקאנה
* יפןיפן אטושי אוקה
* ספרדספרד אדוארד פראדס
* סרביהסרביה דושאן ראיוביץ'
* ליטאליטא אוואלדאס סיסקביצ'יוס
* צרפתצרפת ז'וליאן טראריו

קישורים חיצוניים
----------------

ויקישיתוף מדיה וקבצים בנושא **דלקו** בוויקישיתוף
* 

* אתר האינטרנט הרשמי של דלקו (בצרפתית)
* דלקו, ברשת החברתית פייסבוק

* דלקו, ברשת החברתית אינסטגרם

הערות שוליים
------------

1. ↑  Delko CEO Philippe Lannes becomes managing owner of Nippo Delko One Provence, cyclingnews.com
דגם של הבאר של דרייק שהוקם באתר
**אדווין לאורנטין דרייק** (באנגלית: **Edwin Laurentine Drake**;‏ 29 במרץ 1818 - 9 בנובמבר 1880) היה האדם הראשון שקדח ושאב נפט בארצות הברית. כונה "קולונל דרייק", למרות שלא שירת בצבא.

תולדות חייו
-----------

דרייק נולד בניו יורק ועבד כפקיד ופקח בחברת הרכבות של ורמונט. ב-1858 פרש מעבודתו, עם תנאים שכללו זכות לנסיעה חופשית ברכבות, והתיישב בטיטוסוויל, פנסילבניה.

באותה עת היה האזור ידוע בנביעה טבעית של נפט, עד כדי כך שכורי מלח התלוננו שבעת קידוחים לשם יצירת מכרות מלח זורם נפט אל הקידוח ומזהם את המלח. לנפט היה שימוש מוגבל ביותר באותה תקופה כחומר גלם ממנו זוקק קרוסין, ששימש כשמן למנורות וכתחליף טוב לשמן לווייתנים היוצר פחות עשן בעת בעירתו. בפנסילבניה פעלה חברה להפקת וזיקוק נפט בשם סנקה אויל (Seneca Oil). ראשי החברה ביקשו לאתר נביעות נפט נוספות, על מנת לענות על הביקוש הגובר לקרוסין.

דרייק שמע באקראי על כך ש"סנקה" מחפשת אדם שיוכל לאתר מקורות נפט והבין שהוא האדם המתאים לעבודה, בהיותו מובטל ובעל יכולת-תנועה בלתי מוגבלת ברכבת. לאחר מספר כישלונות באיתור נביעות על פני הקרקע או בעומק חפירת שוחה, החליט דרייק ללכת בעקבות כורי המלח המתוסכלים ולקדוח באופן מכוון על מנת להפיק נפט. הוא השיג ציוד, אך "סנקה" התנערה ממנו ומן המיזם וסירבה לממן את הקידוח. לפיכך, מימן דרייק את הקידוח באמצעות הלוואות שנטל על עצמו. בשלב מסוים פיר הקידוח החל לקרוס ודרייק הגה את הרעיון להשחיל קנה מתכת שיתמוך את דפנות הבור העמוק, שיטה בה משתמשים עד היום בקידוחי נפט, אלא שהוא לא רשם פטנט על ההמצאה.

לאחר קידוח של למעלה מ-20 מטרים, רוב העוסקים במלאכה התייאשו והחלו לראות בדרייק משוגע. ב-27 באוגוסט 1858, לאחר יום קידוח בו הגיעו הקודחים לעומק של 21 מטרים, עזבו הפועלים את השטח. למחרת התפלא הפועל הראשן שהגיע בבוקר לראות את הנוזל הכהה עולה בצינור הקידוח. הבאר הפיקה 25 חביות נפט ביום. דרייק החליט להשקיע את כל ההון שהרוויח ממכירת הנפט ל"סנקה" במניות נפט, כיוון שחזה לתחום הצלחה רבה. אולם, חקיינים רבים קמו והחלו לקדוח בכל רחבי האזור, תוך שימוש בהמצאתו של דרייק, תוך הפקת כמות נפט שעלתה הן על הביקוש לקרוסין והן על יכולת הזיקוק. ב-1863 התפוצצה בועת מניות הנפט ודרייק הפסיד את כל הונו.

רק פנסיה בסך 1,500 דולר אותה החליטה ממשלת פנסילבניה להקציב לדרייק ב-1872 הצילה אותו מעוני מרוד.

קישורים חיצוניים
----------------

ויקישיתוף מדיה וקבצים בנושא **אדווין דרייק** בוויקישיתוף
* קטע קול רן לוי, שרוף את הפרק הזה! על הנפט, באתר "עושים היסטוריה" (שידור של הפודקאסט וטקסט מלא שלו)
* מוזיאון באר דרייק
* אודות דרייק באתר PBS
* אדווין דרייק, באתר אנציקלופדיה בריטניקה (באנגלית)
* אדווין דרייק, באתר "Find a Grave" (באנגלית)

הערות שוליים
------------

1. ↑  אריה חשביה, הזהב השחור, דבר, 13 בדצמבר 1968

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17033888x (data)
* GND: 1230068511
* ISNI: 0000 0000 4141 7049
* LCCN: no99016043
* SNAC: w6mc9pzf
* SUDOC: 076095762
* VIAF: 51319348
* WorldCat: lccn-no99016043

 |
חתימת החוזה להקמת בניין ימקא ירושלים, בקצה הימני של התמונה - קטינקא ואלבינה
**אלבינה, דוניה וקטינקא**, חברה קבלנית לבניין בירושלים, הייתה שותפות שהתקיימה מ-1928 ועד 1948 בירושלים והקימה כמה ממבני הציבור הידועים בעיר. החברה עסקה גם בבניין מחוץ לתחומי ירושלים.

מנהל החברה ובעל השליטה היה איש העסקים הערבי-נוצרי **ג'וזף פסקל אלבינה** אליו חברו מהנדסי הבניין **ברוך קטינקא** ו**טוביה דוניה** (גיסו של חיים ויצמן).

מן המבנים הנודעים שהקימו ימק"א ירושלים (1926–1933), בניין הדואר המרכזי (1938) ומלון פאלאס (1928-1929) שנבנה בממילא לעצירת התפתחות השכונות היהודיות בעיר, בשירותו של המופתי של ירושלים, חאג' אמין אל-חוסייני ואת ביתו של המופתי בשכונת שייח' ג'ראח. 

כשפורסם המכרז להקמת מלון פאלאס רצו קטינקא ודוניה להגיש הצעה. עם זאת הם חששו שעובדת היותם יהודים תמנע מהם לזכות בו. לשם כך חברו לקבלן המוסלמי עוואד כדי להחליש מעט את אופייה היהודי של חברת הבנייה שלהם ועוואד נרשם כשותף במקום אלבינה (שהמשיך להיות בעל השליטה בחברה). 

בעיצומו של המרד הערבי הגדול ניהלו את הקמת שדה התעופה הבינלאומי בלוד, שהוקם בעבודה משותפת של כשש מאות עובדים יהודים, נוצרים ומוסלמים.

על אף שדוניה נהרג ב-1938 השאירו השותפים את שמו בשם החברה.

לקריאה נוספת
------------

* משה חננאל, **הירושלמים**, עמוד 45
* ידיעה על הקמת הדואר המרכזי ובה פרופיל החברה, פלסטיין פוסט, 19 ביוני 1938 (באנגלית)
**אלבטרוס קמפבל** (שם מדעי: *Thalassarche impavida*) הוא עוף ימי בינוני בגודלו ממשפחת האלבטרוסיים. אתר הקינון היחידי שלו הוא האי קמפבל וקבוצת איים סמוכה. מיונו נתון במחלוקת, ויש שמגדירים אותו בתור תת-מין של האלבטרוס שחור הגבות.

מאפיינים
--------

אורכו כ-90 סנטימטרים. הוא צבוע בשחור ובלבן. עיניו צהובות - חיוורות. כנפיו שחורות מלעיל, ולבנות מלרע. מקורו צהוב ברובו, ובקצהו - כתמתם.

בשנות ה-70 וה-80 נצפתה ירידה חדה במספר הפרטים: במושבה אחת תועדה ירידה של 5.9% בכל שנה בין 1966 ל-1981, ושל 10.5% בכל שנה בין 1981 ל-1984. עם זאת, נראה שכיום האוכלוסיות התייצבו או אף גדלו במעט (במספר מושבות תועדה עלייה של 1.8 אחוזים בין 1992 ל-1997). כיום מוערך מספר הפרטים בכ-24,600 זוגות לערך, כלומר בכ-50,000 פרטים.

אלבטרוסי קמפבל ניזונים בעיקר מדגים, אך גם מדיונונים ומסרטנים. הצעירים מתרבים לראשונה בגיל 10 שנים בממוצע.

קישורים חיצוניים
----------------

ויקישיתוף מדיה וקבצים בנושא **אלבטרוס קמפבל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

* אלבטרוס קמפבל באתר BirdLife International

הערות שוליים
------------

1. ↑  אלבטרוס קמפבל באתר הרשימה האדומה של IUCN

| אלבטרוסיים |
| --- |
| אלבטרוס גדול | אלבטרוס מלכותי (אלבטרוס מלכותי צפוני) • אלבטרוס נודד • אלבטרוס טריסטני • אלבטרוס אמסטרדם • אלבטרוס אנטיפודי |  |
| אלבטרוס צפון פסיפי | אלבטרוס שטלר • אלבטרוס נצחי • אלבטרוס גלאפגוס • אלבטרוס שחור-רגל |
| אלבטרוס עשון | אלבטרוס עשון • אלבטרוס אפור |
| אלבטרוס שחפי | אלבטרוס בולר • אלבטרוס לבן-כיפה • אלבטרוס לבן-ראש • אלבטרוס צ'טהאם • אלבטרוס צהוב-חרטום • אלבטרוס צהוב-חרטום הודי • אלבטרוס אפור-ראש • אלבטרוס שחור-גבות • אלבטרוס סלבין • אלבטרוס קמפבל |
פירוש נוסף ערך זה עוסק בשפת תכנות. אם התכוונתם לסינגל של להקת סיסטם אוף א דאון, ראו B.Y.O.B..

**סנאפ!** (באנגלית: **!Snap**) היא שפת תכנות חופשית שמיועדת להוראת עקרונות התכנות לתלמידים שאינם מיועדים בהכרח להיות מתכנתים מקצועיים. !Snap (בהשראת תכנת Scratch) מבוססת על כך שלפקודות יש צורה גרפית של בלוקים שנגררים באמצעות העכבר ונתפסים זה לזה (מכאן שמה של השפה). התלמיד מתכנת תוכניות הנדרשות בלימודיו, אנימציות אינטראקטיביות, או משחקים ותוך כדי כך נחשף לעקרונות מתמטיים ומחשוביים. למרות שממבט ראשון ל-!Snap יש חזות דומה ל-Scratch, ל-!Snap יש תוספות חשובות שמאפשרות להשתמש בה בקורסים אקדמיים של מדעי המחשב.
התוספות, בעיקר בהשפעה של שפת התכנות Scheme, שייכות לפרדיגמה של תכנות פונקציונלי עם רקע מתמטי תאורטי מהתחום של תחשיב למדא.

מאפיינים
--------

המאפיינים הבאים מייחדים את !Snap בהשוואה ל-Scratch.

* ניתן ליצור בלוק שמחזיר תוצאה (Reporter, Predicate) וניתן לשלב אותו כקלט בבלוקים אחרים.
* רשימות ופונקציות הן ערכים ב-!Snap כמו מספרים ומחרוזות. רשימה או פונקציה יכולות לשמש קלט של בלוק או להוות בעצמן איברים ברשימות.
* ניתן לממש בבלוק אלגוריתם רקורסיבי- במהלך הגדרת בלוק ניתן להשתמש בבלוק אותו מגדירים.

דוגמאות
-------

Polynom evaluation block
Integral block
מובאות פה שתי דוגמאות שנבחרו כדי להדגים חלק מהתכונות המיוחדות של שפת התכנות !Snap.
בתמונות מתוארים שני בלוקים שנוצרו על ידי משתמש. בלוק אחד מאפשר לחשב את ערכו של פולינום עבור ערך נתון בהינתן רשימת המקדמים של הפולינום. בלוק זה הוא דוגמה לכך שרשימה יכולה להוות קלט. הבלוק השני נועד לחשב קרוב סכום רימן של האינטגרל המסוים. בבלוק זה פונקציה משמשת כאחד הקלטים.

  

Polynom evaluation with inputs
Integral block with inputs
לאחר הצבת הקלטים לתוך הבלוקים וקליק על הבלוקים נקבל את התוצאה באליפסה לבנה על יד כל בלוק. רשימת המקדמים שניתנה כקלט היא 1,1-,1- והערך שבו יש לחשב את הפולינום הוא 2. בבלוק חישוב האינטגרל, הפונקציה שניתנה כקלט היא y=1/x, גבולות האינטגרל הם 1 ו-e וסכומי רימן מחושבים עם 100 מרווחים. 

  

  

  

Polynom block definition
הבלוקים מוגדרים בעורך הבלוקים של !Snap. ההגדרה של הבלוק שמחשב פולינום היא הגדרה רקורסיבית מאחר שבהגדרת הבלוק משתמשים בבלוק עצמו.

ראו גם
------

* Scratch

קישורים חיצוניים
----------------

ויקישיתוף מדיה וקבצים בנושא **Snap!** בוויקישיתוף
* אתר האינטרנט הרשמי של Snap!
* מדריך לשפת !Snap (אורכב 21.11.2016 בארכיון Wayback Machine)
* האתר הרשמי של Scratch
* Snap!, ברשת החברתית טוויטר

* Snap!, סרטונים בערוץ היוטיוב

* Snap!, הבלוג הרשמי

הערות שוליים
------------
**זכוכנים** (שם מדעי: Hexactinellid) הם מחלקה של ספוגים בעלי שלד העשוי מאוסף של מחטי שלד צורניים (החומר צורן דו-חמצני משמש לייצור זכוכית, ומכאן שמם) בעלי ארבעה ו\או שישה קודקודים. כיום מוגדרים כ-600 מינים שהם כ-7% ממיני הספוגים. אילו בעלי חיים ימיים הנמצאים בעיקר באזורי זרימה שכבתית או זרמים חלשים, בעומק הים או במערות.

ביולוגיה
--------

הזכוכיתן Staurocalyptus
הזכוכנים יחסית נדירים ונמצאים בעיקר בעומקים של 450 עד 900 מטר מלבד המין *Oopsacas minuta* שגדל במים רדודים. הם נמצאים בכל האוקיינוסים בעולם אך נפוצים יותר באזור אנטארקטיקה.
צורתם כעין כוס, וגובהם 10 עד 30 סנטימטרים, צבעם חיוור (לבן או אפרפר). השלד שלהם בולט ועשוי שבכה מוצקה עשויה מחטי צורן דו-חמצני מאוחות. הגוף יחסית סימטרי ובעל חלל מרכזי גדול שפתוח במינים רבים לסביבה החיצונית דרך מסננת עשויה ממחטי השלד. שלא כמו ספוגיים אחרים הם נוטים להימצא כפרטים בודדים ולא ליצור מושבות מאוחות.

רוב גופם עשוי מתאי ענק מרובי גרעינים (Syncytium). בקבוצה מופיעים במקום תאי האפידרמיס, שישנם בקבוצות אחרות של ספוגיים, רשת של תאים גדולים, מרובי-גרעינים ודמויי-אמבה, מבעדם עוברות מחטי השלד. שלא כמו ספוגיים אחרים, אין לזכוכנים יכולת התכווצות.

הזכוכנים מסוגלים, בעזרת מערכת ייחודית, להוליך זרמים חשמליים דרך גופם ובכך לאפשר להם להגיב במהירות לגירויים חיצוניים. לזכוכנים כגון *Euplectella aspergillum* יש ציצת סיבים המשתרעים כלפי חוץ כמו כתר הפוך בבסיס השלד שלהם. אורכם של סיבים אלו הוא 50-175 מילימטרים ועוביים כשל שערה אנושית.

יצורים אלה חיים במשך הרבה מאוד זמן, אבל הגיל המדויק שלהם קשה למדידה. מחקר אחד המבוסס על מודלים העריך את גילה המשוער של דגימה של *Scolymastra joubini* בכ-23,000 שנים, שנחשב לבלתי אפשרי. מיני המים הרדודים של זכוכנים נדירים מאוד ברחבי העולם. באנטארקטיקה שני מינים נמצאו במים רדודים של 33 מטר מתחת לקרח. באחד מהמינים בים התיכון מופיע במים רדודים של 18 מטר במערה עם עלייה של מים קרים ממעמקי הים.

קישורים חיצוניים
----------------

ויקישיתוף מדיה וקבצים בנושא **זכוכנים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* זכוכנים, באתר אנציקלופדיה בריטניקה (באנגלית)

הערות שוליים
------------

1. ↑  Systema Porifera: A Guide to the Classification of Sponges, Edited by John N.A. Hooper and Rob W.M. Van Soest
**מועדון הכדורסל פראט** (בקטלאנית: **Club Bàsquet Prat**) היא קבוצת כדורסל מאל פראט דה ליוברגט (El Prat de Llobregat), קטלוניה, ספרד, המשחקת ב-LEB Plata, הליגה השלישית בפירמידת הכדורסל הספרדית.

היסטוריה
--------

הכדורסל הגיע לאל פראט דה ליוברגט בשנת 1932 עם הקמת קבוצת Esplai Grupo 49 במסגרת פדרציית הצעירים הנוצרים של קטלוניה. הכדורסל המשיך להתקיים בעיר באופן לא רשמי עד 1951, אז הוקם מועדון באסקט פראט.

המועדון החל לשחק בליגות האזוריות עד 1962, אז עלתה הקבוצה לליגה הספרדית השנייה לראשונה בתולדותיה. פראט נשארה בליגה לאחר עונת הבכורה שלה לאחר שניצחה בפלייאוף הירידה.

בשנות ה-90 חתם המועדון על הסכם שיתוף פעולה עם אלופת היורוליג לשעבר חובנטוד בדאלונה והפך לקבוצת מילואים שלו בשם "פראט חובנטוד".

בשנת 2003 עלה המועדון ל-LEB Plata, הליגה השלישית. הקבוצה התבססה בליגה עד 2014, אז זכתה באליפות ובגביע הליגה ועלתה ל-LEB Oro. הקבוצה הייתה אמורה לרדת לאחר עונה אחת בלבד, אז נשארה עקב מקומות פנויים שנשארו.

ב-2016 סיימה פראט את הסכם שיתוף הפעולה שלה עם חובנטוד בדאלונה. שנתיים לאחר מכן העפיל המועדון לראשונה לפלייאוף, שם הגיע לחצי הגמר והודח במשחק האחרון של הסדרה על ידי מלייה. הקבוצה שרדה בליגה השנייה עד 2019, אז סיימה במקום ה-16 ונשרה בחזרה לליגה השלישית.

ב-2021 סיימה הקבוצה במקום השלישי בליגה וחזרה לליגה השנייה, אז בעונה הבאה סיימה במקום ה-16 וירדה לליגה השלישית.

עונה אחר עונה
-------------

| עונה | רמה | ליגה | מקום | נ'–ה' | גביע |
| --- | --- | --- | --- | --- | --- |
| 1999/00 | 3 | Liga EBA | 5 | 14–12 |  |
| 2000/01 | 4 | Liga EBA | 10 | 13–17 |  |
| 2001/02 | 4 | Liga EBA | 2 | 26–7 |  |
| 2002/03 | 4 | Liga EBA | 1 | 25–6 |  |
| 2003/04 | 4 | Liga EBA | 4 | 19–11 |  |
| 2004/05 | 4 | Liga EBA | 1 | 26–6 |  |
| 2005/06 | 4 | Liga EBA | 2 | 25–10 |  |
| 2006/07 | 3 | LEB 2 | 9 | 16–18 |  |
| 2007/08 | 3 | LEB Plata | 16 | 11–23 |  |
| 2008/09 | 3 | LEB Plata | 12 | 11–19 |  |
| 2009/10 | 3 | LEB Plata | 11 | 13–19 |  |
| 2010/11 | 3 | LEB Plata | 6 | 18–14 |  |
| 2011/12 | 3 | LEB Plata | 3 | 21–13 |  |
| 2012/13 | 3 | LEB Plata | 6 | 14–8 |  |
| 2013/14 | 3 | LEB Plata | 2 | 24–11 | גביע ה-LEB Plata | **זכייה** |
| 2014/15 | 2 | LEB Oro | 15 | 5–23 |  |
| 2015/16 | 2 | LEB Oro | 14 | 10–20 |  |
| 2016/17 | 2 | LEB Oro | 13 | 13–21 |  |
| 2017/18 | 2 | LEB Oro | 4 | 30–12 |  |
| 2018/19 | 2 | LEB Oro | 16 | 9–25 |  |
| 2019/20 | 3 | LEB Plata | 4 | 17–8 |  |
| 2020/21 | 3 | LEB Plata | 3 | 25–7 |  |
| 2021/22 | 2 | LEB Oro | 16 | 12–22 |  |

1. 1 2 3 4 5 6  בבית C
2. ↑  בבית E
3. ↑  נשארה בליגה לאחר שהשיגה מקום פנוי
4. ↑  העונה הופסקה בעקבות מגפת הקורונה בספרד

שחקנים בולטים
-------------

* ספרדספרד אלברטו אבלדה
* קנדהקנדה קיילב אגאדה

קישורים חיצוניים
----------------

ויקישיתוף מדיה וקבצים בנושא **פראט** בוויקישיתוף
* אתר האינטרנט הרשמי של פראט (בקטלאנית)
* פראט, ברשת החברתית פייסבוק

* פראט, ברשת החברתית טוויטר
**זכוכעש הצפצפה** (שם מדעי: *Paranthrene tabaniformis*) הוא עש ממשפחת הזכוכעשיים, בעל גלגול מלא.

מאפיינים
--------

אורך גוף הבוגר הוא כ-12 מ"מ ומוטת כנפיו נעה בין 25 ל-35 מ"מ. צבעו שחור עם פסי רוחב צהובים בבטנו. הכנפיים הקדמיות חומות. זכוכעש הצפצפה עף בשעות החמות של היום.

כמו שאר בני משפחתו, זכוכעש הצפצפה מתייחד בכך שכנפיו האחוריות שקופות וחסרות קשקשים. שקיפות-כנף זו גורמת לכנפיו להיראות ככנפיים צרות המדמות אותו לצרעה. "תחפושת" זאת מגנה עליו מפני טורפים כאשר הוא מבקר פרחים בשביל צוף.

נקבת זכוכעש הצפצפה מטילה במשך שבוע (בחודשים מאי-יולי) כמאה ביצים על הקליפה, בחספוסים, בסדקים ובפצעים של ענפי הצפצפה והערבה. הביצה שחורה, פחוסה ומוארכת. כעבור 10-12 ימים הזחלים בוקעים. גוף הזחל בתחילה לבן, ונעשה חום בהיר עם הזמן. ראשו חום. הזחל עטור בשער דליל. אורך הזחל מגיע עד 25 מ"מ לפני ההתגלמות. נבירת הזחל מתחת לקליפה גורמת להתפתחות סוג של עפץ דמוי בליטה. הזחל דוחק חלק מהפרשותיו החוצה, דרך חור הכניסה, וכך יודעים על נגיעות הצמח. הזחל מפסיק את פעילותו בחורף ומחדשה באביב. באביב, לפני ההתגלמות, הזחל חופר עוד מחילת יציאה, ואז מתגלם בתוך מחילה זו. שלושה שבועות לאחר ההתגלמות, הגולם מתקדם אל הפתח באמצעות זיזיו. כשמחציתו בולטת החוצה, הבוגר מגיח, ועור הגולם נשאר תקוע בפתח המחילה.

הגולם חום מבריק ובעל זיזים.
תפוצה: צפון הארץ ומרכזה, הבוגרים מתעופפים בחודשים מאי-יולי.

קישורים חיצוניים
----------------

ויקישיתוף מדיה וקבצים בנושא **זכוכעש הצפצפה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563156805171

 |
**הליגה הלאומית הצרפתית השנייה** (בצרפתית **Ligue Nationale de Basket Pro B**) הוא מפעל כדורסל צרפתי מקצועני בשיטת ליגה. הליגה, הידועה בשם פרו 2 היא הליגה השנייה בדרגתה במבנה ליגות הכדורסל בצרפת. יחד עם אליפות צרפת בכדורסל, מרכיבות השתיים את "ליגת הכדורסל הלאומית של צרפת", המפעילה את הליגות המקצועניות בצרפת. בליגה מתחרות 18 קבוצות, המתחרות על העפלה לליגה הראשונה וכנגד ירידה לליגה השלישית, שלא שייכת לליגות המקצועניות.

רקע
---

הליגה הוקמה ב-1932 לראשונה ונקראה "ליגת הכבוד", ב-1950 שונה שמה ל"ליגת המצוינות", ב-1964 שונה שמה ל"לאומית 2", ב-1987 שונה שמה ל"לאומית 1 ב' ", ב-1992 ל"לאומית 1 א'  *והחל מ-1993 נקראת הליגה בשמה הנוכחי.*

### מבנה הליגה

בליגה משחקות 18 קבוצות מקצועניות בשיטת ליגה של שני סבבים כ-34 משחקים בליגה הסדירה המתחילה בחודש אוקטובר ומסתיימת בחודש מאי, בתום העונה הסדירה, הקבוצה שסיימה במקום הראשון מעפילה באופן אוטומטי לאליפות צרפת בכדורסל היא הליגה הראשונה. הקבוצות שסיימו במקומות 2 עד 8 מעפילות לפלייאוף העלייה והקבוצות שסיימו במקומות 9 עד 16 מעפילות לגביע הליגה המשוחק בשיטת הטוב מ-3 ברבע, חצי וגמר והזוכה בגביע מעפילה לפלייאוף העליון ומשחקת נגד הקבוצה שסיימה במקום השני.

הפלייאוף העליון זהה בצורתו לגביע הליגה, סדרת הטוב מ-3 ברבע, חצי וגמר. כאשר ה-2 מארחת את זוכת גביע הליגה במשחקים 1 ו-3, ה-3 מארחת את ה-8, ה-4 את ה-7 וה-5 את ה-6. בסיום הפלייאוף הזוכה מצטרפת אל מוליכת הטבלה בליגה הסדירה ומעפילה לליגה הראשונה. שתי הקבוצות שסיימו במקומות 17 ו-18 בליגה הסדירה יורדות לליגה השלישית (התחרות הלאומית הראשונה).

קבוצות הליגה
------------

### עונת 2020/21

| קבוצה | עיר |
| --- | --- |
| אקס-לה-בן סבואה | אקס-לה-בן |
| שארקס דאנטיב | אנטיב |
| בלואה 41 | בלואה |
| דנן-וולטייר | דנן |
| אלם אוורה | אוורה |
| פוס פרובנס | פוס סור מאר |
| אוברהופן גריס | גריס על הריין |
| ליל מטרופול | ליל |
| סטייד לוריין נאנסי | נאנסי |
| הרמין נאנט | נאנט |
| מועדון הכדורסל פריז (לשעבר טולון) | פריז |
| פואטייה 86 | פואטייה |
| ז'אן ד'ארק קמפר | קמפר |
| רואן מטרופול | רואן |
| סן שמון בסקט | סן שמון |
| סן-קנטן | סן-קנטן |
| סופלהוויירסהיים אלזס באסקט | סופלהוויירסהיים |
| קלרמון מטרופול | קלרמון-פראן |

| ליגות הכדורסל המקומיות באירופה |
| --- |
| 

|  |
| --- |
| אוסטריה • אוקראינה • אזרבייג'ן • איטליה (2) • איסלנד • אירלנד • אלבניה • אסטוניה • ארמניה • בולגריה • בוסניה והרצגובינה • בלארוס • בלגיה והולנד (בלגיה • הולנד) • בריטניה • גאורגיה • גרמניה (2) • דנמרק • הונגריה • טורקיה • יוון (2) • ישראל (2 • 3) • לוקסמבורג • לטביה • ליטא • מולדובה • מונטנגרו • נורווגיה • צפון מקדוניה • סלובניה • סלובקיה • ספרד (2) • סרביה (2) • פולין • פורטוגל • פינלנד • צ'כיה • צרפת (2) • קוסובו • קפריסין • קרואטיה • רומניה • רוסיה (VTB • 2) • שוודיה • שווייץ |

 |
**ג'ורג' אלקוק** (באנגלית: **George Alcock**‏; נולד ב-28 באוגוסט 1912 – 15 בדצמבר 2000) היה אסטרונום שידוע בגילוי גופי שמיים מסוג נובה ושביט

ג'ורג' אלקוק נולד בעיירה פטרבורו שבקיימברידג'שייר. ג'ורג' אלקוק החל להתעניין באסטרונומיה בעקבות ליקוי חמה של שנת 1921. בשנת 1935 הוא הצטרף לאיגור האסטרונומיה הבריטי. בשנת 1953 אלקוק החליט להתרכז בגילי כוכבי שביט חדשים ובהמשך גם נובה. הטכניקה שלו מתבססת על ניתוח אלפי צילומים.

בשנת 1959 הוא גילה שביט C/1959 Q1, השביט הראשון שהתגלה על ידי אסטרונום בריטי מאז 1894. תוך מספר ימים הוא גילה שביט נוסף C/1959 Q2. בשנת 1967 הוא גילה נובה HR Delphini. בהמשך הוא גילה כוכבי נובה נוספים לרבות גילוי V838 בהרקולס בשנת 1991. בסך הכול הוא גילה חמש כוכבי שביט וחמש נובה.

על פעילותו בתחום האסטרונומיה הוא קיבל מדליה של החברה האסטרונומית המלכותית בשנת 1963 ובשנת 1979 התקבל למסדר האימפריה הבריטית. אסטרואיד 3174 שהתגלה בשנת 1984 נקרא על שמו.

ג'ורג' אלקוק התחתן בשנת 1936 ואשתו חלקה אתו התעננות באסטרונומיה. החל משנת 1947 הם התגוררו בכפר בו בנו ביית בשם "אנטארס".

קישורים חיצוניים
----------------

* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr97011635
* VIAF: 73759108
* WorldCat: lccn-nr97011635

 |
פירוש נוסף ערך זה עוסק בגבעות באנטארקטיקה. אם התכוונתם למשמעות אחרת, ראו גבעות לורנס.

אין לבלבל עם אין לבלבל ערך זה, העוסק בגבעות באדמת מק. רוברטסון שבאנטארקטיקה, עם הערך "פסגות לורנס", העוסק בפסגות בארץ ויקטוריה שבאנטארקטיקה.

**גבעות לורנס** (באנגלית: **Lawrence Hills**) הם קבוצה של גבעות סלעיות, באדמת מק. רוברטסון שבאנטארקטיקה.

הגבעות ממוקמות מצידו המזרחי של קרחון לאמברט.

הגבעות ממוקמות 9 קילומטרים מצפון למתלול מוסון.

היסטוריה
--------

### גילוי ומיפוי הגבעות

הגבעות מופו לראשונה, בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנים 1956, 1960 ו-1973.

### מקור השם

שמן של הגבעות ניתן להם על ידי ועדת השמות האנטארקטיים של אוסטרליה.

הגבעות נקראו על שם ט. אף. סי. לורנס (T.F.C. Lawrence), אשר באותה עת כיהן כסגן השר (האחראי על מחקר ועל הנדסה) (Deputy Secretary, (Research and Engineering)) של משרד תעשיות הייצור האוסטרלי (Department of Manufacturing Industry).

קישורים חיצוניים
----------------

* גבעות לורנס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מגבעות לורנס לאתרים סמוכים

הערות שוליים
------------

1. 1 2 3 4 5 6 7  מידע גאוגרפי והיסטורי
אאורל ברגלזאן
**אָאוּרֵל בַּרְגְלָזָאן** (ברומנית: **Aurel Bărglăzan**;‏ 27 במרץ 1905 - 17 באוקטובר 1960) היה מהנדס רומני, פרופסור אוניברסיטאי וחבר מתכתב של האקדמיה הרומנית, מייסד האסכולה הרומנית למכונות הידראוליות והוגה תוכנית של תעלת דנובה-הים השחור.

ברגלזאן נולד בפורומבקו עילית בקרבת סיביו ברומניה, לכומר ניקולאה ברגלזאן ולרעייתו, מרתה. הוא למד בבלאז', בבראשוב ובסיביו ולאחר מכן התחיל ללמוד ב-1923 בבית הספר הפוליטכני של טימישוארה.

ב-1928 ערכו ברגלזאן ואוקטביאן סמיג'לסקי (Octavian Smigelschi), שניהם סטודנטים בפוליטכנית של טימישוארה, מחקר במסגרת עבודת הגמר שלהם, תחת השם "Studiul unui canal navigabil Cerna-Voda – Constanța" (מחקר על תעלת שיט מצ'רנוודה לקונסטנצה) וקבעו למעשה את הנתיב הנוכחי של התעלה.

ברגלזאן נקלט בסגל ההוראה של בית הספר הפוליטכני כאסיסטנט בקתדרה האלקטרוטכנית ואסיסטנט בקתדרה למכונות הידראוליות. מ-1936 היה למרצה, ב-1940 קיבל תואר דוקטור וב-1941 פרופסורה. ב-1947 התמנה לראש הקתדרה למכונות הידראוליות, תפקיד שהחזיק בו עד מותו. הוא היה גם דקאן הפקולטות לאלקטרומכניקה ודקאן הפקולטה למכניקה. ב-22 ביולי 1955 נבחר לחבר מתכתב באקדמיה הרומנית.

קישורים חיצוניים
----------------

ויקישיתוף מדיה וקבצים בנושא **אאורל ברגלזאן** בוויקישיתוף

הערות שוליים
------------

1. ↑  Dreptul mării în timp de pace și de război: Regimul juridic al zonelor מאת Constantin Manea,Marian Moșneagu, Editura Mica Valahie עמוד 152 (ברומנית)
**מגדל בבל** הוא תחריט עץ מעשה ידי האמן ההולנדי מאוריץ קורנליס אשר. היצירה הודפסה לראשונה בשנת 1928.

תיאור היצירה
------------

יצירה זו היא אחת היצירות המוקדמות של הצייר אֶשֶר, ואחד מניסיונותיו הראשונים בעבודה עם פרספקטיבה. ביצירה ניתן לראות את מגדל בבל, בהתאם לסיפור המתואר בספר בראשית, פרק י"א, פסוק ט'. הצופה מביט במגדל ובבוניו מלמעלה על מנת שיוכל להתמקד ברגע בו הפסיקו הבונים, בני העמים השונים (דבר הבא לידי ביטוי בכך שחלק מהבונים הם לבנים ואחרים הם שחורים), להבין אחד את השני ונראו אובדי עצות. אֶשֶר לא התייחס ליצירה זו כאל יצירה מוגמרת, אלא כאימון בפרספקטיבה, ולא היה מרוצה מהאופן בו צייר את חומרי הבניין המונחים בסמוך למגדל. בניגוד למבנה המעגלי המתואר בציורים "מגדל בבל" של פיטר ברויגל האב וב"מגדל בבל" של גוסטב דורה, המגדל המתואר על ידי אשר הוא מבנה גאומטרי ריבועי, הדומה יותר לגורדי השחקים של ראשית המאה ה-20 ולכן מדובר במגדל ריאליסטי (בניגוד למבנים הדמיוניים של דורה וברויגל שהם דמויי הקולוסיאום שברומא).

וכך מתאר אֶשֶר את היצירה:

> 
> הפועלים שובתים ממלאכתם, שכן אין הם מבינים עוד זה את זה. הואיל ושיאה של הדראמה מתחולל בראש המגדל ההולך ונבנה, נראה המבט מלמעלה, כמבט ממעוף הציפור.
> 
> 
> 
> — מ.ק. אשר, **יצירות גרפיות** טאשן וסטימצקי, 1994
>

לקריאה נוספת
------------

* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

| יצירותיו של מאוריץ קורנליס אשר |
| --- |
| 

|  |
| --- |
| בית מדרגות • בלוודיר • דומם וכדור שיקוף • הגשר • זחלגלגל • יד וכדור שיקוף • ידיים רושמות • יחסות • מגדל בבל • מפל מים • מראת קסמים • עולם אחר 2 • עולים ויורדים • קיעור וקימור • קסטרוולווה • שלושה כדורים 2 • שמיים ומים |

 |
השוואה של דמויי תנינאים שונים לאדם. בכתום האאותקודון
**אאותקודון** (שם מדעי: ***Euthecodon***) הוא סוג נכחד של זוחל ממשפחת התניניים, שחי בין המיוקן לפליסטוקן שלפני 23.3 עד 0.781 מיליון שנה מזמננו. הוא התגלה באגם טורקאנה שבקניה, והוגדר למדע ב-1920. בסוג נכללו 3 מינים, אשר התגלו בקניה וכן באתיופיה, מצרים, לוב ובנהר קונגו:

* *Euthecodon nitriae*
* *Euthecodon brumpti*
* *Euthecodon arambourgi*

תנין זה היה בעל גולגולת ארוכה וצרה שהזכירה גולגולת של גוויאל חקיין, והייתה בעלת מפתח פה צר ושיניים חרוטיות דקות וחלשות יחסית. המבנה שלהם הותאם לתפיסת דגים במים בדומה לבני משפחת הגוויאליים, כשבמקור שייכו אותו למשפחה זו. בהמשך התברר שהוא קרוב יותר לסוגים כמו רימסוכוס (*Rimasuchus*), וואיי, תנין גמדי ותנין צר-חרטום. התנין הקדום היה גדול מאוד באורך של מעל 10 מטרים (33 רגל), כך שהיה אחד מהגדולים שבתנינים מעולם.

תנין זה שרד בין המיוקן לפליסטוקן של צפון ומזרח אפריקה ונכחד לקראת סוף הפליסטוקן. ככל הנראה האזור בו חי וצד דגים התייבש עם עידן הקרח, מה שגרר את הכחדתו של התנין הענק.

קישורים חיצוניים
----------------

ויקישיתוף מדיה וקבצים בנושא **אאותקודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
אין לבלבל עם אין לבלבל ערך זה, העוסק בגבעה בארץ גרהאם שבאנטארקטיקה, עם הערך "גבעת אזימוט (ארץ ג'ורג' החמישי)", העוסק בגבעה בארץ ג'ורג' החמישי שבאנטארקטיקה.

**גבעת אזימוט** (באנגלית: **Azimuth Hill**) הוא מחשוף סלעי נמוך, בחצי האי טריניטי, שבחלקו הצפוני ביותר של חצי האי האנטארקטי, בארץ גרהאם שבאנטארקטיקה.

מדף סלע זה בולט כחצי אי לתוך מצר תעלת הנסיך גוסטב, דרומית לשפכו של קרחון ראסל המזרחי.

גובהו של מדף הסלע 85 מטרים מעל פני הים.

היסטוריה
--------

### מקור השם

שמו של מדף הסלע ניתן לו על ידי סקר שטחי חסות איי פולקנד.

מדף הסלע נקרא על שם סקר מיפוי שערך סקר שטחי חסות איי פוקלנד באזור, בשנת 1946, בו נמדד אזימוט השמש תוך שימוש בגל-אבנים שנבנה בקצה המזרחי של מחשוף הסלע.

לקריאה נוספת
------------

• National Imagery and Mapping Agency 2020, **Sailing Directions (planning Guide) and (enroute) for Antarctica**, P 114

קישורים חיצוניים
----------------

* גבעת אזימוט באתר הסקר הגאולוגי של ארצות הברית
* גבעת אזימוט באתר הגאזט האנטארקטי המשווה SCAR של ממשלת אוסטרליה
* גבעת אזימוט באתר mindat

הערות שוליים
------------

1. 1 2 3 4 5 6 7  מידע גאוגרפי והיסטורי
**מגדל בבל** הוא שמם של שני ציורי שמן מעשה ידי האמן הפלמי פיטר ברויגל האב המתארים את סיפור מגדל בבל כפי שזה מופיע בספר בראשית.

תיאור היצירות
-------------

ברויגל תיאר את המבנה בסגנון אדריכלות רומאי - המבנה מהווה למעשה שחזור של הקולוסיאום כפי שברויגל חשב שנראה בעת שהיה המבנה בשלמותו (ברויגל ביקר ברומא בשנת 1563 וראה את שרידי המבנה). המבנה נבחר בשל העובדה ששיקף בעיני אומני התקופה סמל של היבריס.
בציורים של ברויגל, ניתן לראות את תחילת קריסת המבנה אולם לא ניתן לראות את בלבול הבונים בשל אי הבנת שפתם. מהציור עולה כי ייתכן שבשל הבנייה המהירה נבנו קומות עליונות בטרם נשלמה העבודה על הקומות התחתונות בהן מתחילה הקריסה.
ישנה סברה כי היצירות הן ביקורת פוליטית נגד אופיו של בית הבסבורג אשר שלט בפלנדריה בעת שצוירו התמונות, והציורים ניסו לנבא את נפילת השושלת ואת שאיפת פלנדריה לעצמאות.

מנוף גלגלת, פרט מתוך הציור "מגדל בבל" מעשה ידי האמן הפלמי פיטר ברויגל האב (סביבות 1563). המנוף בנוי על קווי המתאר של הקולוסיאום. בתוך הגלגלת נראים אנשי בבל מפעילים בכוחם את המנוף, ששימש להעלאת חומרי הבנייה לגובה המגדל.
היצירה **מגדל בבל** מוצגת במוזיאון להיסטוריה של האמנות שבווינה, ואילו היצירה הקטנה המכונה "**מגדל בבל הקטן**" מוצגת במוזיאון בוימאנס-ון בונינגן ברוטרדם.

ראו גם
------

* מגדל בבל מאת אֶשֶר.

קישורים חיצוניים
----------------

ויקישיתוף מדיה וקבצים בנושא **מגדל בבל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409243905171
* BnF: cb12045782k (data)
* GND: 4136373-5
* LCCN: n98087276
* NLP: A15050348
* VIAF: 198955516
* WorldCat (עם VIAF): 198955516

 |
ג'ימי צ'ו שני משמאל
**ג'ימי צ'ו** (באנגלית: **Jimmy Choo** בסינית: **周仰杰**; ‏‏נולד ב־15 בנובמבר 1948) הוא מעצב אופנה ממוצא מלזי-סיני. צ'ו ידוע בשל חברת האופנה "Jimmy Choo Ltd" הנושאת את שמו ובשל עיצובי נעלי הנשים שלו.

שנותיו המוקדמות
---------------

נולד בשם **צ'ו יין קיט**, בפננג שבמלזיה למשפחה של יצרני נעליים ממוצא סיני. שם משפחתו המקורי הוא "Chow" אך אוית בצורה מוטעית בתעודת לידתו כ-"Choo". הוא ייצר את הנעל הראשונה שלו בגיל 11. בשנת 1983 הוא סיים את לימודיו מאוניברסיטת האקני.

קריירה
------

צ'ו החל את עבודתו בסדנה הממוקמת במערב לונדון בשנת 1986. עיצוביו התפרסמו כאשר הופיעו במגזין האופנה המפורסם, "ווג". לאחר מכן, דיאנה, הנסיכה מוויילס הייתה אחת מהנשים שנעלו את עיצוביו של צ'ו.

בשנת 1996 הקים את החברה הנושאת את שמו, ג'ימי צ'ו, בעזרתה של תמרה מלון, עורכת מגזין ווג הבריטי.

באפריל 2001 מכר צ'ו את חלקו בחברה עבור סכום של 10 מיליון פאונד. מאז מתעסק צ'ו ביצירת קו אופנה תחת רישיון מהחברה המרכזית. מאז הקמתה התרחבה החברה לייצור אביזרי אופנה כמו תיקים.

ביולי 2017 רכש תאגיד האופנה מייקל קורס את חברת "Jimmy Choo Ltd" ב-1.2 מיליארד דולר.

קישורים חיצוניים
----------------

ויקישיתוף מדיה וקבצים בנושא **ג'ימי צ'ו** בוויקישיתוף
* אתר האינטרנט הרשמי של ג'ימי צ'ו
* ג'ימי צ'ו, ברשת החברתית פייסבוק

|  |  |
| --- | --- |
| בקרת זהויות עריכת הנתון בוויקינתונים | 
* GND: 133197468
* ISNI: 0000 0003 7393 2215
* LCCN: n2008072799
* NKC: xx0075483
* VIAF: 308697206
* WorldCat: lccn-n2008072799

 |
**גבעות רייקר** או **גבעות ריקר** (באנגלית: **Ricker Hills**) הם רכס גבעות, שאינן מכוסות קרח, בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

אורכה של קבוצת הגבעות 17 קילומטרים.

הגבעות ממוקמות בסמוך ממערב לקרחון הולינגסוורת', ו-7 קילומטרים צפונית לסלעי בובי.

היסטוריה
--------

הגבעות מופו לראשונה על ידי קבוצת הסקר הדרומית (the Southern Party) של משלחת הסקר הגאולוגי האנטארקטי של ניו זילנד בעונת המחקר (הקיץ האנטארקטי) 1961–1962.

### מקור השם

שמה של קבוצת הגבעות ניתן לה על ידי קבוצת הסקר הדרומית של משלחת הסקר הגאולוגי האנטארקטי של ניו זילנד.

קבוצת הגבעות נקראת על שם ג'יי. אף. ריקר (J.F. Ricker), שהיה גאולוג של קבוצת הסקר הדרומית של משלחת הסקר הגאולוגי.

לקריאה נוספת
------------

• Carlo Baroni, Francesco Fasano, Giovanna Giorgetti, Maria Cristina Salvatore, Cristiana Ribecai, **The Ricker Hills Tillite provides evidence of Oligocene warm-based glaciation in Victoria Land, Antarctica**, Global and Planetary Change, Volume 60, Issues 3–4, 2008, Pages 457-470, ISSN 0921-8181, .
• Strasky, Stefan & Di Nicola, Luigia & P, OBERHOLZER & Baroni, Carlo & Salvatore, Maria Cristina & Baur, Heinrich & W, KUBIK & R, WIELER & Schlüchter, Christian. (2007), **Pleistocene East Antarctic Ice Sheet variations in the Ricker Hills**
• Strasky, S. Di Nicola, L. Baroni, C. Salvatore, M. C. Baur, H. Kubik, P. W. Schlüchter, C. et al. (2009), **Surface exposure ages imply multiple low-amplitude Pleistocene variations in East Antarctic Ice Sheet, Ricker Hills, Victoria Land**, Antarctic Science, 21(1), 59–69. Cambridge University Press
• Margaret A. Bradshaw (1987), **Additional field interpretation of the Jurassic sequence at Carapace Nunatak and Coombs Hills, south Victoria Land Antarctica**, New Zealand Journal of Geology and Geophysics, 30:1, 37-49,

קישורים חיצוניים
----------------

* גבעות רייקר באתר הסקר הגאולוגי של ארצות הברית
* גבעות רייקר באתר הגאזט האנטארקטי של ממשלת אוסטרליה
* גבעות רייקר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעות רייקר
* מחשבון מרחקים - המרחק מגבעות רייקר לאתרים סמוכים

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7  מידע גאוגרפי והיסטורי

| אתרים בהרי הנסיך אלברט |
| --- |
| הרים | הר בואן • הר בילינג • הר ג'ויס • הר ג'ורג' מארי • הר האוורד • הר מאליס • הר מארי • הר מוריסון • הר מקינטוש • הר סמית' • הר פריסטלי | הר ג'ויס |
| מעברי הרים | אוכף דוגווץ' |
| סלעים ומצוקים | סלעי שפרד • סלעי בובי |
| גבעות | רייקר |
| קרחונים | דייוויד • פראר • פריסטלי |
| מקפא קרחוני | פריסטלי |
| נונאטאקים | נונאטאקי טריו |
פירוש נוסף ערך זה עוסק בעיר מקראית. אם התכוונתם ליישוב הכלול כיום בתחומי אשקלון, ראו אשקלון.
נחלות שבטי ישראל
**מִגְדַּל גָּד** הייתה עיר מקראית בשפלת יהודה, הנזכרת פעם אחת בתנ"ך.

העיר נזכרת בתיאור ערי נחלת שבט יהודה באזור לכיש: "צְנָן וַחֲדָשָׁה וּ**מִגְדַּל גָּד** וְדִלְעָן וְהַמִּצְפֶּה וְיָקְתְאֵל לָכִישׁ וּבָצְקַת וְעֶגְלוֹן וְכַבּוֹן וְלַחְמָס וְכִתְלִישׁ וּגְדֵרוֹת בֵּית דָּגוֹן וְנַעֲמָה וּמַקֵּדָה עָרִים שֵׁשׁ עֶשְׂרֵה וְחַצְרֵיהֶן".

הזיהוי המקובל לעיר הוא ב**ח'רבת אלמג'דלה**, הנמצאת כשמונה ק"מ דרומית לבית גוברין, ובה נמצאו חרסים מהתקופה הישראלית ומהתקופה הביזנטית.

מערבית לחורבה נמצאת שמורת הטבע "גבעת גד".

לפי הסברה, המקום נקרא על שם האל השמי גד, כמקומות נוספים בארץ.

בראשית ימי המדינה שימש שם זה כשמו של היישוב אל-מג'דל, ושונה בהמשך לאשקלון.

* הגבעה של ח'רבת אלמג'דלההגבעה של ח'רבת אלמג'דלה
* שרידים קדומים בח'רבת אלמג'דלהשרידים קדומים בח'רבת אלמג'דלה
* כניסה למערת מסתור בח'רבת אלמג'דלהכניסה למערת מסתור בח'רבת אלמג'דלה

קישורים חיצוניים
----------------

ח' אֶל-מַגְ'דַּלָה מתוך אתר הסקר הארכאולוגי של ישראל, באתר רשות העתיקות

הערות שוליים
------------

1. ↑  ספר יהושע, פרק ט"ו, פסוקים ל"ז–מ"א.
2. 1 2  **אנציקלופדיה מקראית - אוצר הידיעות על המקרא ותקופתו**, הוצאת מוסד ביאליק, כרך ד', 637.
3. ↑  ויקטור גרן, **תיאור גיאוגרפי, היסטורי וארכיאולוגי של ארץ - ישראל**, כרך כרך שני : יהודה (ב), ירושלים: יד יצחק בן-צבי, 1982, עמ' 97
**יוג'ין (ג'ין) פרנסיס האס** (באנגלית: **Eugene "Gene" Francis Haas**, נולד ב-12 בנובמבר 1952) הוא המייסד, הנשיא ומחזיק המניות של חברת "האס אוטומציה"(אנ') המייצרת מכונות CNC לעיבוד שבבי. האס מעורב בפעילות בענף הספורט המוטורי ומחזיק בבעלותו את קבוצת סטיוארט-האס רייסינג המתחרה באליפות הנאסקאר ואת קבוצת האס המתחרה באליפות הפורמולה 1.

האס אוטומציה
------------

בשנת 1975 סיים האס את לימודי התואר הראשון בחשבונאות ומימון באוניברסיטת המדינה של קליפורניה. לאחר סיום הלימודים התקשה למצוא עבודה בתחום שבו השכר גבוה מהשכר שהרוויח במהלך עבודתו בסדנה במהלך הקיץ, ולכן המשיך לעבוד כמפעיל מכונה ותכנת CNC. בשנת 1978 פתח את חברת "Pro-turn Engineering", שבה העסיק, בנוסף אליו, שני עובדים. בשנת 1980 הבחין כי לעובדים לוקח זמן רב למקם את הכלים במכונה באופן ידני. האס חשב שבנייה של ראש חלוקה הפועל עם מנוע חשמלי ייעל את העבודה בסדנה. הוא בנה כמה מכונות לשימושו ולשימוש עסקים נוספים.

בשנת 1983 הציג את המכונה שבנה בתערוכת WESTEC. לאחר שקיבל תגובות חיוביות רבות הקים את חברת "האס אוטומציה". המוצר המסחרי הראשון של החברה, HBI-5C, נמכר היטב בשל האפשרות לתכנתו בקלות ובזכות מחירו הנמוך יחסית. בשנת 1986 רשם פטנט על ההמצאה. 

בשנת 1988 החל לייצר מרכזי עיבוד CNC שלמים במחיר שהיה נמוך משמעותית יחסית למתחרים. עם הזמן הפכו המכונות מתוצרת החברה לפופולריות בשל פשטות התפעול, המחיר הנוח והיכולת לבצע התאמות בקלות יחסית על ידי המפעילים.

בשנת 1997, מכיוון שהמבנים בצ'טוורת' כבר לא התאימו לגודל החברה, העביר האס את המפעלים למיקום חדש באוקסנארד, קליפורניה. המפעלים החדשים נבנו על שטח כולל של 39 אלף מטר מרובע. בשנת 2005 הוגדל שטחם ל-93 אלף מטר מרובע.

ספורט מוטורי
------------

### נאסקאר

בשנת 2002 הקים האס קבוצת מרוצים חדשה בשם "האס CNC ריסינג" שלקחה חלק במרוצי הנאסקאר. באותה השנה השתתפה הקבוצה בשלושה מרוצים בלבד. שנה לאחר מכן השתתפה הקבוצה באופן מלא, תוך שהיא מחליפה כמה נהגים במהלך העונה. בשנת 2004 השיג ג'ייסון לפלר את הניצחון הראשון עבור הקבוצה. 

לקראת עונת 2009 הכריז האס על שיתוף פעולה עם נהג המרוצים טוני סטיוארט. על פי ההסכם סטיוארט יתחרה עבור הקבוצה ובתמורה יקבל 50% ממניות החברה. בעונתו הראשונה השיג סטיוארט ארבעה ניצחונות ובסיומה דורג במקום השישי בדירוג הכולל. בשנת 2011 ניצח את אליפות הספרינט קאפ לאחר שניצח חמישה מתוך עשרת המרוצים.

### פורמולה 1

בינואר 2014 אישר האס כי הגיע להסכמה עם הפדרציה הבינלאומית לרכב (FIA) על הצטרפות לאליפות הפורמולה 1 החל משנת 2015 או 2016. שלושה חודשים לאחר מכן אישר האס את קבלת הרישוי לקבוצה. בדצמבר של אותה שנה רכש האס את הנכסים של קבוצת מרוסיה שפשטה את הרגל. בעונת 2016 ערכה הקבוצה את הופעת הבכורה שלה באליפות.

קישורים חיצוניים
----------------

ויקישיתוף מדיה וקבצים בנושא **ג'ין האס** בוויקישיתוף

הערות שוליים
------------

1. ↑  Formula 1 (2018-04-08). "SUNDAY CONVERSATION: Gene Haas on staying humble and racing on his own terms". *www.formula1.com* (באנגלית). נבדק ב-2019-05-07.
2. ↑  Tony Stewart to partner with Haas Racing in 2009
3. ↑  NASCAR owner Gene Haas granted F1 license, USA Today. 11 April 2014
4. ↑  Haas Formula 1 squad buys Marussia factory but not the team, Autosport, 21 January 2015
5. ↑  "Haas confirms debut will be in 2016". *ESPN*. 4 ביוני 2014. נבדק ב-4 ביוני 2014. `{{cite web}}`:  (עזרה)
6. ↑  Spencer, Lee (28 במאי 2014). "Haas Formula will defer Formula One entry until 2016". Motorsport. נבדק ב-28 במאי 2014. `{{cite web}}`:  (עזרה)
**United Space Alliance‏ (USA)** הייתה חברת שירותים חלליים שסיפקה שירותי תחזוקה ובדיקה לסוכנות החלל האמריקנית, נאס"א, ותחזקה בין השאר את צי מעבורות החלל של ארצות הברית. החברה הייתה בבעלות שווה של חברת בואינג ולוקהיד מרטין. החברה נוסדה בשנת 1995, והעסיקה כעשרת אלפים עובדים במרכז החלל ג'ונסון שבטקסס, מרכז החלל קנדי שבפלורידה, במתקני נאס"א במרכז טיסות החלל מרשל באלבמה ובוושינגטון הבירה.

היסטוריה
--------

החברה נוסדה על ידי חברת רוקוול אינטרנשיונל ולוקהיד מרטין, כמענה לרצון של נאס"א להעניק חוזים שונים מתחום תוכנית החלל המאוישת של ארצות הברית לספק יחיד, לשם התייעלות. חוזה שנחתם בין חברת USA לנאס"א בשנת 1996 הסדיר את שיתוף הפעולה בין הגופים למשך עשר שנים. בשנת 2006, נחתם הסכם חדש שהסדיר את המשך התמיכה של החברה בתוכניות החלל המאוישות של ארצות הברית.

פעילות החברה
------------

ב־1996 זכתה חברת USA במכרז של נאס"א לתחזוקת צי מעבורות החלל שלה. עד 2011 הייתה החברה אחראית על הטיפול השוטף בכל מתקני השיגור, האחסון וההשמשה של מרכיבי מעבורות החלל, לרבות הטיפול במאיצים המוצקים, מכל הדלק, המנועים הרקטיים והרכבת המרכיבים השונים לקראת כל משימה של מעבורות החלל. בנוסף לכך, הייתה אחראית על מרכיבים נוספים של תוכנית החלל המאוישת של ארצות הברית ובכלל זה פיתוח ציוד חללי למשימות מעבורת החלל ותחנת החלל הבינלאומית, תמיכה בתוכנית האימונים של האסטרונאוטים ובדיקות הנדסיות שונות של מרכיבי התוכנית.

נכון ל-20 בדצמבר 2019, חדלה חברת USA להתקיים כיישות תפעולית.

ראו גם
------

* United Launch Alliance

קישורים חיצוניים
----------------

ויקישיתוף מדיה וקבצים בנושא **United Space Alliance** בוויקישיתוף
* אתר האינטרנט הרשמי של United Space Alliance

הערות שוליים
------------

1. ↑  United Space Alliance

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0383 9846
* LCCN: no2010104999
* VIAF: 155185174
* WorldCat: lccn-no2010104999

 |